Žvirgždys
55°42′1″ š. pl. 25°41′34″ r. ilg.﻿ / ﻿55.70028°š. pl. 25.69278°r. ilg.﻿ / 55.70028; 25.69278 Žvirgždys – ežeras Lietuvoje, Zarasų rajone, 10,5 km į pietvakarius nuo Dusetų, Vaiskūnų geomorfologiniame draustinyje. Ežero ilgis iš pietų į šiaurės rytus – 0,63 km. plotis – iki 0,15 km. Altitudė 103,7 m. Rytinis krantas aukštas, kiti žemesni, sausi, tik pietinis galas pelkėtas. Ežerą supa Likančių (Davainių) miškas, vietomis plyti laukai. Pietuose į ežerą įteka upelis iš Žvirgždelio ežero, vakaruose išteka upelis link Šventosios upės. Šiaurvakarine pakrante eina kelias  5310  Dusetos–Užpaliai–Vyžuonos . Šalia įsikūręs Likančių kaimas. Pietiniu krantu eina riba su Utenos rajonu.